लोकसभा चुनाव: रॉबर्ट वाड्रा का BJP पर हमला, कहा- मुझे इसलिए निशाना बनाया जा रहा क्योंकि...  
गांधी परिवार से होने के कारण मुझे निशाना बनाया जा रहा
BJP वाले पांच साल से चिल्ला रहे हैं मुझे जेल में डाल देंगे
कहा- मुझे इनकी धमकियों की आदत हो गई है
उन्होंने कहा कि भारतीय जनता पार्टी हाशिये पर है उनके पास कोई मुद्दा नहीं, इसलिए वह ऐसा कर रही है. उन्होंने कहा कि बीजेपी ने पिछले पांच सालों में मेरा नाम घसीटा है. यहां तक कि दिल्ली के मुख्यमंत्री अरविंद केजरीवाल (Arvind Kejriwal) ने भी मेरे नाम को घसीटा. उन्होंने कहा कि वे राजीव गांधी (Rajeev Gandhi) का नाम लेते हैं, जो जीवित शहीद हैं. वह अपना बचाव करने के लिए जीवित नहीं हैं. बीजेपी नफरत से भरी हुई है. 
खुद के राजनीति में शामिल होने की खबरों पर रॉबर्ट वाड्रा (Robert Vadra) ने कहा कि मैं यह नहीं कहता कि मैं महत्वपूर्ण हूं, क्योंकि मैं एक प्रमुख राजनीतिक परिवार से आता हूं. मैं पिछले 20 सालों में काफी कुछ सीखा है. मैं लोगों से आसानी से जुड़ जाता हूं. मैं इसे अर्जित करना चाहता हूं. मुझे अपने ऊपर पूरा भरोसा है. मैं अभी भी काफी कुछ सीख रहा हूं. जिस दिन लोगों को लगेगा कि मैं कुछ बदलाव ला सकता हूं, उस दिन मैं राजनीति में आऊंगा.